En ny skandinavisk virkelighet

Den svenske kulturkritikken av Norge handler ikke om mangler ved norsk kultur, men om at det svenske hegemoniet i Norden er i ferd med å falle.

John L. Paulsen

7. feb. 2013 12:27 Sist oppdatert 10. februar 2014

Etter å ha lest Aftonbladets journalist Martin Aagård og andre svenske kritikeres dom over norsk kultur og debattnivå, kunne man få inntrykket av at Norge er en isolert og kulturelt forkrøplet nasjon dopet på olje.

Nå er det imidlertid alltid noe tendensiøst over det å skulle avsi dom over et annet lands kultur og spesielt hvis man ikke erkjenner at det kulturelle og politiske landskapet har forandret seg. Fra mitt ståsted – som nordmann bosatt i Danmark - er det åpenbart at Norges plassering i Skandinavia har forandret seg.